il-Messija ALEXANDER Pope. Qiib tal-Kan. Ġ. Ninfi ta' Solima, deh l-Isienkom ħollu. U għana ġdid sas-Sema fittxu għollu. L-egħjun imdennsa, l-imsaġar dellija, Il-ħolm ta' Pindu u s-Sirena AĠnija Ma jpaxxux iżjed. — Seddaq f'leħni l-ħrara Int, li xofitejn Isaii, qaddist bi xrara, Mtajjar fi ħsibijietu għal żmien ġejjieni, Hekk beda jgħanni, bi Isien, bosta kmieni Dan il-Profeta : Verġni bla tittebba' Tfajjel iġġib fi ħdanha u tibqa' xebba. Mill-għerq ta' Ġesse, ħaresl fergħa tinbet Li bil-ward tagħha jfewwaħ, il-qlub tiġbed. Ruħ il-Qdusija, taħt xebh ta' Ħamiema Isawwab fuqha l-għerf, id-dehen u s-sliema. Ja mbierek nida, mill-għoli tas-Smewwiet Fis xerred il-meraq tiegħek f'dan wied l-imwiet. Il-morda u l-għajjiena dis-siġra tkenni Mill-bard, mis-sħana, lil kull bniedem thenni. Jieqaf il-għelt, il-qerq qerriedi jdub, Jitfaċċa l-Ħaqq, ma jistejqirx id-Dnub. Il-miżien, il-Ġustizzja tfarrak, tkisser, Bħalma, l-Imdawwal. minn żmien bikri fisser… Igħibu s-Sekli, bħal leħħa, ukoll is-snin, Inżel u għammar magħna, ja Bambinill Ħares l kif l-art u s-Sema, b'għaġla jridu Ward bikri jtuk, u l-fwieħa ħelwa jżidu. DLebanon jerfa' rasu, x'ħin jilmħu ġej U l-foresti jqimuh, waqt li Hu għaddej. Mill-wied ta' Saron, 's-sħab biż-żiffa jrewwaħ Jagħżel mill-Karmel, ward, u s-sema jfewwaħ, Leħen jinstema' mad-deżert ħemmiedi Dehl wittu t-triq; wasall… dan beda jniedi : Alla l-Mulejl u l-eku b'xi mitt Isien D'l-bxara jgħarraf lill-iġbla u 'l-għerien. Tilqgħu l-Art b'għożża kbira ġewwa ħdanha Il-Mogħti mis-Sema, u bih tistagħna. IL-MESSIJA 135 Tbaxxu ja iġbla, intrefgħu ja widien Ingħaqdu fil-qima, u ġieh tuh kullimkien. B'rasha fuq s'dirha, is-siġra ġgantija Taċ-ċedru titbaxxa, għal din it-Tarbija, Fe'n kien aħrax, jitwitta, fejn kien għadajjar, Jitbiddel f'nixxiegħa u jsir xmajjar. L-Imħabbar mill-Profeti, dak il-Feddej, Isimgħuh torcx; għomi, ħarsu lejh ġej. Ir-rita jsaffi tal-għajnejn mudlama, Biex id-dawl jerġa' jilmaħ, dak li kien għama. U mill-ġdid mużka tolqot widna bla smigħ Jamar: għalbiex titgħaxxaq b'daqq wisq sabiħ. Il-muti jgħannu; il-krozza jarmu l-mifluġin. Bħal ċerv jogħlew u jaqbżu f'ferrieħi żfin, Fl-infern tiġġarraf il-k'efra mewt, bil-ktajjen Marbuta sħiħ, flimkien mal-għadu ħajjen. Bħal ma ragħaj il-merħla tiegħu, f'sa;fija Għodwa, jfittex ix-xagħri, għalbiex hija Tkun m'nnu mħarsa, u l-belha ħarufa, 7 Fuq abtu jqiegħed; jekk din tkun mitlufa, Kif dan ma' tul il-jum, in-ngħaġ ihenni Mal-lejl mis-srid, fil-maqjel ikenni: Ħekk ukoll kull maħluq mill-Bn'edem-Alla Mħares minnu jkun u fl-ogħla stat imtalla'. Jintemm iż-żmien, li Ġens għajjur jissara Kontra Ġens ieħor; jew tad-dmija x-xmara. Twerżig ta' trombi, le iżjed jinstemgħu Biex fuq il-moxa l-egħdewwa jinġemgħu Fil-kampijiet, bl-azzar ileqq miżgħuda. L-ħmura tal-ward ifeġġ; tal-ġilji l-bjuda, Jinbnew palazzi, u l-werriet, bin il-hena, Iwaqqaf dak li s-Sid ma laħaqx bena. Id-dwieli mdiehba, kenn jagħtu fis-sħana U dawk li jħawlu l-qamħ, jaħsdu ferħana, Ġilji bla tebgħa u ħdura jara r-raħħal Fil-wied, fil-moxa u fejn kien qabel battal, Jara l-muntanji jnixxu u l-qasab bla kliem, Bħal qaddej. rasu jbaxxi u irodd is-sliem, Fil-għammieq ramli, tas-sriep irkejjen, L-ogħla siġra ssaltan, u l-masġar jiżżejjen. 136 IL-MALTI Fejn l-għolliq kien jinbet, il-meraq ħlejju In-naħal jerda' : is-sagħtar u l-plejju. U l-ħaruf mans, fil-ħadranin għelieqi, Jilgħab mal-lupu—mhux iżjed qarrieqi—. Jilgħab it-tfajjel, ma' lsien mifruq, bla semm Tas-serp qarrieqi, għax jaf li ma jiksibx hemm. Stenbah, ja Sijon, b'xagħrek b'dawl imżejjen, ĦHaresl kif folla bla għadd, mill-imkejjen Tad-Dinja le magħrufa; Ġnus ta' kull kliem, Minnek biss jagħ'rfu: is-saħħa u s-sliem, Folla, bla qiest Dawk li fid-dell mrobbija Fost qerq jew qtil: imrawma f'kull ħżunija. Quddiem l-Altar, l-imqit Hakem u kburi B'rasu ma' l-art, lilek qimetu juri, Fil-waqt li d-dmugħ ifuħ, mill-ġnien ta' Sabba Ġo ħdanek jixħet, mal-mirra, b'imħabba, Għalik ta' l-Idumea, l-ward imħawwar U d-deheb ta' Ofir, bħal xmara, jitfawwar. Ħaresl tas-Sema kif jinfetħu l-Bibien U r-raġġi tad-deheb jinduraw il-Ħolqien. Mhux iżjed ix-Xemx il-għodwa ddawwal, Anqas il-qamar minn ġos-sħab jittawwal Bil-qaws tal-fidda f'idejh, fil-għaxija F'lejla tal-bnazzi, mis-sħab imsoffija. Iżda, mewġa ta' glorja, dawl bla tniġġis Il-Maqdes tiegħek iżejnu, għaliex il-Qaddis Li kien minn dejjem: ''Il-Kelma tal-Kbir Alla'' Għalik bniedem isir mwieled fi stalla. Jixxotta l-baħar, idubu s-smewwiet Iż-żonqor isir trab; daħna l-għoljiet; Il-Wegħda ntemmet, mill-qerq imsoffija : GHAL DEJJEM TIBQA' SALTNET IL-MESSIJA